paragraph_text: Prava namjena ovih snaga bila očigledno je da budu sigurnosni tampon kojim bi se pod izlikom 'zbog sprječavanja širenja sukoba' osiguralo da Hrvatska ne može udariti iz tog pravca na glavni grad pobunjenih hrvatskih Srba, što se poklapalo s već poznatim informacijama koje je imao SIS (Sigurnosna informativna služba Ministarstva obrane), a koje su govorile da britanska vojska planira takvo raspoređivanje duž Dinare i da se sprema vrtoletima prebaciti 6 haubica 122mm kako bi topničkom vatrom očito zaštitila Srbe. Time su V. Britanija i Francuska pokušale u zadnji trenutak spriječiti američki plan kojim bi se vojno riješila kriza. Britansko razmještanje bi de facto spriječilo planirani prodor Gotovininih snaga ka Kninu.